
   Municipiul  DROBETA TURNU SEVERIN

                               Direcția Patrimoniu 
              Str. Mihail Kogălniceanu nr. 2, bl. VT3- parter         
            Telefon: 0371/522137   Fax: 0252.31.10.20
                    E-mail: primaria@primariadrobeta.ro
                                   Nr. 
__________________________________________________________________________________
 
Referat de aprobare
privind aprobarea  închirierii prin licitație publică a terenului în suprafaţă de 50 mp situat  în Drobeta Turnu Severin, Aleea Privighetorilor, FN, identificat cu  NC 70406
1) Motivul emiterii actului administrativ cu caracter normativ
           Prin Cererea nr. 15972/27.04.2023 S.C. WELT COM S.R.L. solicită închirierea terenului în suprafăță de 50 mp, situat în Drobeta Turnu Severin, Aleea Privighetorilor, FN, identificat cu  NC 70406, în vederea amplasării unui chioșc confecționat din panouri tip sandwich pentru a desfășura activități de fast food.

           Din  Extrasul de carte funciară nr.21296/09.06.2023, rezultă că imobilul teren în suprafață de 50 mp, situat în Drobeta Turnu Severin, Aleea Privighetorilor, FN, identificat cu  NC 70406, este proprietatea municipiului Drobeta Turnu Severin, face parte din domeniul public și este situat în Zona B a municipiului Drobeta Turnu Severin. 

            Prin Certificatul de urbanism nr. 805/11.07.2023, Serviciul Urbanism arată că imobilul teren în discuție face parte din intravilanul municipiului fiind permise spații comerciale, consolidări, supraetajări, reparații, modernizări la construcțiile existente, conform PUG aprobat prin HCL 219/2010. 

           Raportat la dispozițiile art. 333 și următoarele din OUG 57/2019 privind Codul administrativ, cu modificările și completările ulterioare, ținând cont și de faptul că prin HCL Drobeta Turnu Severin nr. 24/31 mai 2005 au fost aprobate cuantumul chiriilor privind terenurile închiriate pentru activități comerciale cât și pentru închirierea spațiilor cu altă destinație decât cea de locuință aflate în proprietatea municipiului, act administrativ cu caracter normativ în care se arată că pentru zona B   se percepe o chirie de 2,34 euro/m2/lună, propunem aprobarea închirierii prin licitație publică în vederea amplasării unui chioșc confecționat din panouri tip sandwich pentru a desfășura activități comerciale a terenului în suprafăță de 50 mp, situat în Drobeta Turnu Severin, Aleea Privighetorilor, FN, identificat cu  NC 70406 precum și a caietului de sarcini, prețul de pornire fiind în sumă de 117 euro/lună.
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcției Patrimoniu.
Viceprimar,
Daniel Cîrjan

